pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ยัน 7 มิ.ย.เดินหน้าฉีดวัคซีนโควิด 19
วันพุธที่ 26 พฤษภาคม 2564
สธ.ยัน 7 มิ.ย.เดินหน้าฉีดวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ยันวันที่ 7 มิ.ย.เป็นต้นไป ไทยเดินหน้าฉีดวัคซีนโควิด 19 มีทั้งแอสตร้าเซนเนก้าและซิโนแวคตามการจัดสรรแต่ละช่วงเวลา กระจายลงพื้นที่ จังหวัด หรือหน่วยงานต่างๆ ตามการพิจารณาของ ศบค.
รองนายกรัฐมนตรีและรัฐมนตรีว่าการกระทรวงสาธารณสุข ยันวันที่7 มิ.ย.เป็นต้นไป ไทยเดินหน้าฉีดวัคซีนโควิด 19 มีทั้งแอสตร้าเซนเนก้าและซิโนแวคตามการจัดสรรแต่ละช่วงเวลา กระจายลงพื้นที่ จังหวัด หรือหน่วยงานต่างๆ ตามการพิจารณาของ ศบค. อนาคตอาจมีวัคซีนอื่นเพิ่ม เผยสถาบันบําราศนราดูรฉีดวัคซีนได้ปกติไม่มีเลื่อนนัด
วันนี้ (26 พฤษภาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค นายแพทย์สมศักดิ์ อรรฆศิลป์ อธิบดีกรมการแพทย์ และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ลงพื้นที่ตรวจเยี่ยมการฉีดวัคซีนโควิด19 ที่ศูนย์ฉีดวัคซีนกลางบางซื่อ โดยนายอนุทินให้สัมภาษณ์ว่า วันที่ 7 มิถุนายน 2564 เป็นต้นไปทุกคนจะได้รับการฉีดวัคซีนโควิด 19 ตามความสมัครใจ ซึ่งตอนนี้ประเทศไทยมีการใช้วัคซีน 2 ยี่ห้อ คือ แอสตร้าเซนเนก้าและซิโนแวค ส่วนการฉีดขึ้นกับวันเวลาที่ได้รับการจัดสรรวัคซีนตัวใด ซึ่งบางที่จัดส่งทุกวัน ทุก 3 วัน หรือสัปดาห์ละครั้ง แต่วัคซีนทุกชนิดที่ฉีดให้กับประชาชนมีมาตรฐาน ผ่านการพิจารณาจากสํานักงานคณะกรรมการอาหารและยา (อย.) และฉีดได้ในคนอายุ 18 ปีขึ้นไปได้เหมือนกัน นอกจากนี้ ยังอยู่ระหว่างเจรจาจัดหาวัคซีนเพิ่มเติม เช่น ไฟเซอร์และจอห์นสันแอนด์จอห์นสัน ที่อยู่ในขั้นการตกลงเงื่อนไขสัญญาจัดซื้อจัดหาโดยวัคซีนที่จัดหาต้องมีความปลอดภัยนํามาใช้เพื่อลดการติดเชื้อ การแพร่เชื้อ ลดอาการรุนแรงและเสียชีวิต
นายอนุทินกล่าวต่อว่า กรณีสถาบันบําราศนราดูรมีการประกาศเลื่อนฉีดวัคซีนโควิด19 ยืนยันว่ามีการฉีดตามกําหนดนัดหมายเหมือนเดิม สําหรับการชะลอลงทะเบียนฉีดวัคซีนผ่านหมอพร้อมเป็นนโยบายของทาง ศบค. โดยให้แต่ละจังหวัดไปจัดทําระบบลงทะเบียนของตัวเอง แต่คนที่ลงทะเบียนผ่านหมอพร้อมแล้วยังได้รับการฉีดวัคซีนแน่นอน กระทรวงสาธารณสุขมีหน้าที่จัดหาและกระจายจัดส่งวัคซีนไปยังพื้นที่ จังหวัด หรือหน่วยงานต่างๆ ตามที่ ศบค.พิจารณากําหนด ส่วนการฉีดให้กลุ่มเป้าหมายเป็นการพิจารณาของแต่ละจังหวัด อย่างไรก็ตาม หลังการฉีดวัคซีนจํานวนมากการติดเชื้อย่อมลดลง
************************************* 26 พฤษภาคม 2564
รัฐบาลไทย-ข่าวทำเนียบรัฐบาล-สรรพสามิตออกมาตรการขยายระยะเวลาปรับขึ้นอัตราภาษีตามปริมาณน้ำตาลระยะที่ 3 ออกไป 1 ปี
วันพุธที่ 26 พฤษภาคม 2564
สรรพสามิตออกมาตรการขยายระยะเวลาปรับขึ้นอัตราภาษีตามปริมาณน้ําตาลระยะที่ 3 ออกไป 1 ปี
ครม.มีมติเห็นชอบตามที่ รมว.คลังเสนอให้ออกมาตรการขยายระยะเวลาบังคับใช้อัตราภาษีตามปริมาณน้ําตาลออกไป 1 ปี ซึ่งกําลังจะเข้าสู่ระยะที่ 3 ในวันที่ 1 ต.ค.2564 เพื่อลดภาระค่าใช้จ่ายของประชาชนและช่วยฟื้นฟูเยียวยาผู้ประกอบอุตสาหกรรมเครื่องดื่มจากโควิด-19
นายลวรณ แสงสนิท อธิบดีกรมสรรพสามิต เปิดเผยว่า คณะรัฐมนตรีได้มีมติเห็นชอบตามที่นายอาคม เติมพิทยาไพสิฐ รัฐมนตรีว่าการกระทรวงการคลัง เสนอให้ออกมาตรการขยายระยะเวลาบังคับใช้อัตราภาษีตามปริมาณน้ําตาลออกไป 1 ปี ซึ่งปัจจุบันกําลังจะเข้าสู่ระยะที่ 3 ในวันที่ 1 ตุลาคม 2564 เพื่อลดภาระค่าใช้จ่ายของประชาชนและช่วยฟื้นฟูเยียวยาผู้ประกอบอุตสาหกรรมเครื่องดื่มจากสถานการณ์การแพร่ระบาดของโรคติดเชื้อไวรัสโคโรนา 2019
อธิบดีกรมสรรพสามิตกล่าวต่อว่ากรมสรรพสามิตได้เริ่มจัดเก็บภาษีตามปริมาณน้ําตาลในสินค้าเครื่องดื่ม ตั้งแต่ปี พ.ศ. 2560 เพื่อส่งเสริมให้ผู้ประกอบอุตสาหกรรมมีการปรับสูตรลดปริมาณน้ําตาลเพื่อส่งเสริมสุขภาพของประชาชนมาโดยตลอด และปัจจุบันกําลังจะเข้าสู่ระยะที่ 3 ในวันที่ 1 ตุลาคม 2564 ซึ่งจะมีการปรับเพิ่มอัตราภาษีทําให้เครื่องดื่มส่วนใหญ่ที่ปัจจุบันมีปริมาณน้ําตาล 10 กรัม ถึง 14 กรัม เสียภาษีตามปริมาณน้ําตาลเพิ่มขึ้นถึง 3 เท่า ส่งผลให้เครื่องดื่มปรับราคาสูงขึ้นร้อยละ 10 แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ยังไม่ดีขึ้นเกิดผลกระทบต่อเศรษฐกิจและกําลังซื้อของผู้บริโภคในประเทศ ด้วยเหตุนี้ จึงมีมาตรการขยายเวลาบังคับใช้อัตราภาษีตามปริมาณน้ําตาลระยะที่ 3 ออกไป 1 ปี นอกจากจะไม่ทําให้ผู้บริโภคมีภาระค่าใช้จ่ายที่เพิ่มขึ้นจากราคาเครื่องดื่มที่ปรับตัวสูงขึ้นแล้วยังเป็นการช่วยฟื้นฟูเยียวยาผู้ประกอบอุตสาหกรรมเครื่องดื่มจากสถานการณ์การแพร่ระบาดของโรคติดเชื้อไวรัสโคโรนา 2019 อีกด้วย
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ.-พม.-อว.ร่วมจัดตั้ง รพ.สนามรองรับคนพิการติดโควิดที่บ้านวิทยาศาสตร์สิรินธร เริ่ม 1 มิ.ย.นี้
วันพุธที่ 26 พฤษภาคม 2564
สธ.-พม.-อว.ร่วมจัดตั้ง รพ.สนามรองรับคนพิการติดโควิดที่บ้านวิทยาศาสตร์สิรินธร เริ่ม 1 มิ.ย.นี้
กระทรวงสาธารณสุขร่วมมือกระทรวงอุดมศึกษาฯ และกระทรวงการพัฒนาสังคมฯ จัดตั้งโรงพยาบาลสนามบ้านวิทยาศาสตร์สิรินธรเพื่อคนพิการติดโควิด 19 แห่งแรก รับผู้พิการที่มีอาการน้อยหรือไม่มีอาการและช่วยเหลือตัวเองได้ รองรับได้ 224 เตียง
กระทรวงสาธารณสุขร่วมมือกระทรวงอุดมศึกษาฯ และกระทรวงการพัฒนาสังคมฯ จัดตั้งโรงพยาบาลสนามบ้านวิทยาศาสตร์สิรินธรเพื่อคนพิการติดโควิด19 แห่งแรก รับผู้พิการที่มีอาการน้อยหรือไม่มีอาการและช่วยเหลือตัวเองได้ รองรับได้ 224 เตียง เปิดดําเนินการวันที่ 1 มิถุนายนนี้
วันนี้ (26 พฤษภาคม 2564) ที่บ้านวิทยาศาสตร์สิรินธร อุทยานวิทยาศาสตร์ประเทศไทย จ.ปทุมธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ และผู้แทนจากกระทรวงการอุดมศึกษา วิทยาศาสตร์ วิจัยและนวัตกรรม (อว.) และกระทรวงการพัฒนาสังคมและความมั่นคงของมนุษย์ (พม.) ลงพื้นที่ตรวจเยี่ยมความพร้อมการจัดตั้ง รพ.สนามบ้านวิทยาศาสตร์สิรินธรเพื่อคนพิการ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ผู้ติดเชื้อโควิดแต่ละกลุ่มมีความต้องการการดูแลรักษาแตกต่างกัน โดยเฉพาะคนพิการที่ต้องการการดูแลมากกว่าคนทั่วไป กระทรวงสาธารณสุขจึงร่วมกับ อว.และพม.จัดตั้ง โรงพยาบาลสนามบ้านวิทยาศาสตร์สิรินธรเพื่อคนพิการเป็นแห่งแรก รับผู้พิการติดโควิดที่มีอาการน้อยหรือไม่มีอาการและช่วยเหลือตัวเองได้ เปิดบริการวันที่1 มิถุนายน 2564 ใช้พื้นที่ชั้น 5-10 ของบ้านวิทยาศาสตร์สิรินธร รวม 224 เตียง นํา 11 นวัตกรรมของ สวทช.มาดูแล เช่น รถเข็นบังคับส่งของระยะไกล เปลเคลื่อนย้ายผู้ป่วยความดันลบ เครื่องฆ่าเชื้อโรคด้วยแสงยูวีซี เครื่องช่วยสื่อสารคนหูหนวก เป็นต้น โดยติดต่อเข้ารับการรักษาผ่านสายด่วน 1668 มีสถาบันการแพทย์ฉุกเฉินแห่งชาติ (สพฉ.) จัดบุคลากรที่ผ่านการอบรมเกี่ยวกับการรับส่งผู้พิการที่ติดโควิดมาดําเนินการ เพื่อลดความเสี่ยงการติดเชื้อ เนื่องจากปกติจะให้ผู้ติดเชื้อขึ้นรถเอง ไม่มีการแตะตัว แต่ผู้พิการ เช่น พิการทางสายตาต้องช่วยจูงขึ้นรถ ทําให้มีการสัมผัสใกล้ชิด นอกจากนี้ กระทรวงสาธารณสุขได้เสนอ ศบค.ให้จัดลําดับการให้วัคซีนโควิด 19 ในคนพิการทุกกลุ่ม โดยวันที่ 27 พฤษภาคม 2564 จะเริ่มฉีดวัคซีนให้คนพิการทางสายตาที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ
นายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า สถาบันสิรินธรเพื่อการฟื้นฟูสมรรถภาพทางการแพทย์แห่งชาติเข้ามาช่วยวางระบบในการดูแลผู้พิการที่ติดเชื้อโควิด โดยโรงพยาบาลสนามมีห้องพักแบบ4 เตียงทําให้ผู้พิการและครอบครัวที่ติดเชื้อเข้าพักด้วยกันและดูแลกันได้ หากผู้พิการมาคนเดียวจะให้พักร่วมกับรายอื่นเพื่อช่วยเหลือดูแลกัน เช่น พิการทางสายตาอาจพักกับผู้พิการด้านอื่นที่ไม่มีปัญหาสายตา เป็นต้น และจัดอุปกรณ์สนับสนุนการสื่อสารผู้พิการแต่ละกลุ่ม เช่น ผู้พิการทางการได้ยินมีจัดระบบสื่อสารแบบเห็นภาพเพื่อให้สื่อสารภาษามือได้ เป็นต้น โดยโรงพยาบาลแห่งนี้จะเป็นต้นแบบพัฒนาดําเนินการในพื้นที่ต่างๆ ต่อไป
*************************************** 26 พฤษภาคม 2564
รัฐบาลไทย-ข่าวทำเนียบรัฐบาล-ประเทศไทยเดินหน้าฉีดวัคซีนให้แก่ประชาชน รวมกว่า 3 ล้านโดสแล้ว
วันพุธที่ 26 พฤษภาคม 2564
ประเทศไทยเดินหน้าฉีดวัคซีนให้แก่ประชาชน รวมกว่า 3 ล้านโดสแล้ว
ประเทศไทยเดินหน้าฉีดวัคซีนให้แก่ประชาชน รวมกว่า 3 ล้านโดสแล้ว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประกาศให้การฉีดวัคซีนเป็นวาระแห่งชาติ ทําให้รัฐบาลเร่งระดมฉีดวัคซีนให้แก่ บุคลากรทางการแพทย์ สาธารณสุข อสม. ประชาชนในพื้นที่เสี่ยง เจ้าหน้าที่ที่มีส่วนเกี่ยวข้องและมีโอกาสสัมผัสผู้ป่วย ผู้สูงอายุที่มีอายุตั้งแต่ 60 ปีขึ้นไป และผู้ที่มีโรคประจําตัว จากรายงานล่าสุดเมื่อ 25 พฤษภาคม 2564 ไทยมีจํานวนการฉีดวัคซีนโควิด-19 แล้วถึง 3,024,313 โดส เป็นอันดับ 5 ของอาเซียนและจะเลื่อนขึ้นเป็นอันดับ 2 ในอาเซียน ด้วยการระดมฉีดวัคซีนอีก 6-8 ล้านโดสภายในสิ้นเดือนมิถุนายนนี้ ซึ่งขณะนี้ มีผู้ลงทะเบียนจองฉีดวัคซีนผ่านระบบหมอพร้อมแล้วกว่า 7,931,765 ล้านด้วย
ทั้งนี้ นายกรัฐมนตรีได้สั่งการให้ทุกหน่วยงานร่วมอํานวยความสะดวกการฉีดวัคซีนให้แก่ประชาชนทุกคนที่พร้อมฉีดวัคซีนและได้ลงทะเบียนเพื่อขอรับวัคซีน ให้เป็นไปอย่างสะดวก เรียบร้อย เพื่อร่วมกันสร้างภูมิคุ้มกันหมู่ในประเทศ ควบคู่ไปกับการปฎิบัติตามมาตรการสาธารณสุข สวมหน้ากากอนามัย เว้นระยะห่าง เพื่อป้องกันการแพร่ระบาดและควบคุมโรคแก่ประชาชนที่เข้ารับบริการฉีดวัคซีนในสถานที่พยาบาลทุกแห่งทั่วประเทศ เชื่อมั่นว่าประเทศไทยจะผ่านพ้นวิกฤตนี้ไปได้ด้วยกัน
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เพิ่มช่องทางลงทะเบียนรับวัคซีนโควิด-19  พร้อมปรับแผนกระจายฉีดวัคซีนโควิด-19  ยึดจำนวนผู้ติดเชื้อ  พื้นที่ขับเคลื่อนเศรษฐกิจ กลุ่มเสี่ยงจำเป็น
วันพุธที่ 26 พฤษภาคม 2564
เพิ่มช่องทางลงทะเบียนรับวัคซีนโควิด-19  พร้อมปรับแผนกระจายฉีดวัคซีนโควิด-19  ยึดจํานวนผู้ติดเชื้อ  พื้นที่ขับเคลื่อนเศรษฐกิจ กลุ่มเสี่ยงจําเป็น
เพิ่มช่องทางลงทะเบียนรับวัคซีนโควิด-19  พร้อมปรับแผนกระจายฉีดวัคซีนโควิด-19  ยึดจํานวนผู้ติดเชื้อ  พื้นที่ขับเคลื่อนเศรษฐกิจ กลุ่มเสี่ยงจําเป็น
วันนี้ (26 พฤษภาคม 2564) เวลา 12.45 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เพิ่มช่องทางลงทะเบียนเข้ารับบริการฉีดวัคซีนโควิด-19 ผ่านแอพลิเคชันของแต่ละจังหวัด เพื่ออํานวยความสะดวก และมีความรวดเร็วมากยิ่งขึ้น
โฆษก ศบค. ยังกล่าวถึงประเด็นการลงทะเบียนฉีดวัคซีนโควิด-19 ว่า ประชาชนสามารถลงทะเบียนรับวัคซีนผ่านโรงพยาบาล อสม. รวมทั้งผ่านแอพพลิเคชันของแต่ละจังหวัดได้ เช่น แอพลิเคชันที่เป็นระบบของกรุงเทพมหานคร นนทบุรี รวมทั้งที่ได้มีการเปิดให้ลงทะเบียนเพิ่มทางเลือกและอํานวยความสะดวกแก่ประชาชนให้รวดเร็วมากยิ่งขึ้น โดยขอให้ชะลอการลงทะเบียนผ่านแอพพลิเคชัน “หมอพร้อม” ดังกล่าวออกไปก่อน โดยจะปรับ “หมอพร้อม” เน้นติดตามการฉีดวัคซีนและการออกใบรับรองเป็นหลัก อย่างไรก็ตาม ยืนยันสําหรับ 2 กลุ่มที่ลงทะเบียนผ่านระบบหมอพร้อมที่จัดอยู่ในกลุ่มผู้สูงอายุที่มีอายุมากกว่า 60 ปี และผู้ที่อยู่ในกลุ่ม7 โรคเสี่ยงนั้น จะได้รับวัคซีนในช่วงวัน เวลาที่เหมาะสมในลําดับต้นและสอดคล้องกับจํานวนวัคซีนด้วย
นอกจากนี้โฆษก ศบค. ยังเผยว่า นายกรัฐมนตรีได้สั่งการให้เลขา สมช. หารือเพิ่มเติมสําหรับแผนการแจกจ่ายวัคซีน จากเดิมที่จัดสรรวัคซีนตามจํานวนยอดจอง ปรับให้เป็นการแจกจ่ายวัคซีนตามสถานการณ์การระบาด โดยนําจํานวนตัวเลขผู้ติดเชื้อ ซึ่งอัตราการติดเชื้อมีการเปลี่ยนแปลงทุกวัน รวมทั้งพื้นที่ที่มีส่วนในการขับเคลื่อนเศรษฐกิจ และกลุ่มเสี่ยงต่างๆ เช่น แรงงาน กลุ่มผู้ให้บริการขนส่งสาธารณะ และการเตรียมพร้อมสําหรับเปิดการศึกษาในเร็วๆ นี้  ทั้งนี้ แผนการแจกจายวัคซีนจะเกณท์และปัจจัยพิจารณาที่หลากหลายเพิ่มขึ้น ซึ่งนายกรัฐมนตรีในฐานะ ผอ. ศบค. ติดตามข้อมูลและรับฟังข้อเสนอต่างๆ เพื่อนํามาปรับการบริหารจัดการให้สอดคล้องกับสถานการณ์ที่เปลี่ยนแปลงไปด้วย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 26 พฤษภาคม 2564 พนักงานติดเชื้อไวรัส COVID-19 จำนวน 1 ราย
วันพุธที่ 26 พฤษภาคม 2564
ประกาศ ขสมก. ประจําวันที่ 26 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 26 พฤษภาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 26 พฤษภาคม 2564 พนักงานติดเชื้อไวรัส COVID-19 จํานวน 1 ราย
รัฐบาลไทย-ข่าวทำเนียบรัฐบาล-ขยายระยะเวลาดำเนินโครงการเชื่อมโยงตลาดข้าวอินทรีย์และข้าว GAP ครบวงจร ระยะที่ 2
วันพุธที่ 26 พฤษภาคม 2564
ขยายระยะเวลาดําเนินโครงการเชื่อมโยงตลาดข้าวอินทรีย์และข้าว GAP ครบวงจร ระยะที่ 2
​เกษตรฯ-พาณิชย์เห็นชอบขยายระยะเวลาดําเนินโครงการเชื่อมโยงตลาดข้าวอินทรีย์และข้าว GAP ครบวงจร ระยะที่ 2 เพื่อเชื่อมโยงให้มีการซื้อขายข้าวกับผู้ประกอบการค้าข้าวได้ในราคาตามคุณภาพที่เป็นธรรม มีตลาดรองรับที่แน่นอน
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังประชุมหารือโครงการ เชื่อมโยงตลาดข้าวคุณภาพระหว่างเกษตรกรกับผู้ประกอบการค้าข้าว ปี 2565 – 2568 ณ ห้องประชุมกระทรวงเกษตรและสหกรณ์ และระบบออนไลน์ผ่านโปรแกรม Zoom meeting ว่า ที่ประชุมมีมติเห็นชอบขยายระยะเวลาดําเนินโครงการเชื่องโยงตลาดข้าวอินทรีย์และข้าว GAP ครบวงจร ระยะที่ 2 (ระยะเวลาดําเนินการ ตั้งแต่ปี 2565 – 2568) ซึ่งมีวัตถุประสงค์เพื่อเชื่อมโยงตลาดข้าวอินทรีย์และข้าว GAP ให้มีการซื้อขายข้าวกับผู้ประกอบการค้าข้าวได้ในราคาตามคุณภาพที่เป็นธรรม มีตลาดรองรับที่แน่นอน อีกทั้งยังเป็นการรักษาและขยายพื้นที่การผลิตข้าวคุณภาพที่ได้รับการรับรอง มาตรฐานข้าวอินทรีย์และข้าว GAP ให้เกิดความต่อเนื่อง ยั่งยืน และสามารถแข่งขันการตลาดข้าวโลกได้ ซึ่งมีพื้นที่เป้าหมายในการดําเนินการ 20 จังหวัด ได้แก่ กาฬสินธุ์ ขอนแก่น ชัยภูมิ นครพนม บุรีรัมย์ มหาสารคาม มุกดาหาร ยโสธร ร้อยเอ็ด ศรีสะเกษ สกลนคร สุรินทร์ อํานาจเจริญ อุดรธานี อุบลราชธานี ลําปาง เชียงใหม่ พิจิตร ชัยนาท และสุพรรณบุรี โดยที่ประชุมขอให้กระทรวงพาณิชย์เพิ่มเติมกิจกรรมด้านการตลาดและการประชาสัมพันธ์ที่เกี่ยวข้องในข้อเสนอโครงการ รวมทั้งงบประมาณในการดําเนินการและรวบรวมข้อมูลความต้องการผลผลิตข้าวทั้งในและต่างประเทศ ให้แก่กรมการข้าวในแต่ละปีก่อนฤดูการผลิต นอกจากนี้ ยังได้มอบหมายกรมการข้าวนําเสนอโครงการฯ ดังกล่าว ต่อคณะกรรมการนโยบายและบริหารจัดการข้าว (นบข.) เพื่อเห็นชอบในหลักการแนวทางและหลักการเพื่อให้คณะรัฐมนตรี เห็นชอบต่อไป
สําหรับวิธีดําเนินการ/ขั้นตอนการดําเนินงาน จะมีการเชื่อมโยงตลาดข้าวอินทรีย์และข้าว GAP การสนับสนุน จัดสรรโควตาส่งออกข้าวไปยังสหภาพยุโรป (EU) ให้ผู้ประกอบการค้าข้าวอินทรีย์ การตรวจรับรองมาตรฐานข้าวอินทรีย์ ต่างประเทศ และการตลาดและการประชาสัมพันธ์ โดยคาดว่าเกษตรกรจะมีตลาดรองรับซื้อผลผลิตข้าวคุณภาพที่แน่นอน ไม่น้อยกว่า 30,000 ครัวเรือน ในราคาตามคุณภาพที่เป็นธรรม และมีรายได้เพิ่มขึ้นอย่างน้อย 350 ล้านบาท (ข้าว GAP เพิ่มขึ้นตันละ 500 บาท และข้าวอินทรีย์เพิ่มขึ้นตันละ 2,000 บาท) รวมถึงรักษาและขยายพื้นที่การผลิตข้าวคุณภาพที่ ได้รับการรับรองมาตรฐานข้าวอินทรีย์และข้าว GAP อย่างน้อย 700,000 ไร่ อีกทั้งเกษตรกรและผู้บริโภคมีสุขภาพที่ดีขึ้น เป็นการประหยัดงบประมาณในการรักษาพยาบาลของรัฐบาล จากโรคที่เกิดจากการบริโภคและใช้สารเคมีทางการเกษตร ลดการนําเข้าสารเคมีทางการเกษตรและผลกระทบจากสารเคมีตกค้างในสิ่งแวดล้อม
“ปัจจุบันความต้องการอาหารปลอดภัย อาหารที่ได้รับรอง GAP โดยเฉพาะอินทรีย์ มีความต้องการอย่างมากทั้ง ตลาดในประเทศและต่างประเทศ จึงขอให้ทุกภาคส่วนบูรณาการการทํางานร่วมกัน โดยเฉพาะหน่วยงานที่อยู่ต่างประเทศ ทั้งทูตเกษตรและทูตพาณิชย์ ที่จะเป็นส่วนสําคัญในการประสานและหาช่องทางการตลาด โดยเฉพาะตลาดข้าวอินทรีย์ เพื่อส่งเสริม สนับสนุนเกษตรกรผู้ปลูกข้าวและผู้ปฏิบัติงาน เพื่อจะสามารถดําเนินการตามนโยบายตลาดนําการผลิตได้อย่างชัดเจน” นายระพีภัทร์ กล่าว
รัฐบาลไทย-ข่าวทำเนียบรัฐบาล-นายกรัฐมนตรี สนับสนุนการใช้ "ฟ้าทะลายโจร" รักษาอาการเจ็บป่วยผู้ติดเชื้อโควิด-19 ควบคู่กับยาฟาวิพิราเวีย
วันพุธที่ 26 พฤษภาคม 2564
นายกรัฐมนตรี สนับสนุนการใช้ "ฟ้าทะลายโจร" รักษาอาการเจ็บป่วยผู้ติดเชื้อโควิด-19 ควบคู่กับยาฟาวิพิราเวีย
นายกรัฐมนตรี สนับสนุนการใช้ "ฟ้าทะลายโจร" รักษาอาการเจ็บป่วยผู้ติดเชื้อโควิด-19 ควบคู่กับยาฟาวิพิราเวีย
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการใช้ “ฟ้าทะลายโจร” ควบคู่กับยาฟาวิพิราเวียในการรักษาอาการเจ็บป่วยของผู้ติดเชื้อโควิด-19 โดยเฉพาะผู้ติดเชื้อที่มีภาวะอักเสบ ซึ่งกรมการแพทย์แผนไทยและการแพทย์ทางเลือก กระทรวงสาธารณสุข ได้ยืนยันว่า “ฟ้าทะลายโจร” ไม่มีฤทธิ์ป้องกันโควิด-19 แต่อาจใช้เพื่อปรับระบบภูมิคุ้มกันได้
ทั้งนี้ ข้อมูลจากกรมการแพทย์แผนไทยและการแพทย์ทางเลือก ยืนยันว่า “ฟ้าทะลายโจร” มีแอนโดรกราโฟไลด์ (Andrographolide) ซึ่งเป็นสารสําคัญมีฤทธิ์ต้านไวรัส และในการวิจัยพบว่า สามารถฆ่าไวรัสในหลอดทดลอง และยังฆ่าเชื้อแบคทีเรียบางตัวในหลอดทดลองได้ด้วย นอกจากนี้ “ฟ้าทะลายโจร” ยังเป็นยาลดไข้ บรรเทาอาการหวัดที่ดี และลดการอักเสบ โดยได้ใช้เป็นยาในบัญชียาหลักในการรักษาโรคหวัดตั้งแต่ปี 2559 และสําหรับผู้ติดเชื้อโควิด-19 ที่มีภาวะอักเสบ “ฟ้าทะลายโจร” สามารถช่วยลดการอักเสบและส่งเสริมภูมิคุ้มกันได้ ซึ่งในปัจจุบันประเทศไทยกําลังศึกษาวิจัยเพิ่มเติมการใช้ “ฟ้าทะลายโจร” เพื่อป้องกันโควิด-19 อีกด้วย
อย่างไรก็ตาม ด้วยสถานการณ์การแพร่ระบาดของโควิด-19 ในปัจจุบันประชาชนยังมีจําเป็นต้องฉีดวัคซีนโควิด-19 และปฏิบัติตามมาตรการสาธารณสุข D-M-H-T-T เพื่อป้องกันการแพร่หรือติดเชื้อโรคไวรัสโควิด-19 ทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เน้นย้ําความสําคัญในการดูแลความปลอดภัยสุขภาพสูงสุด เพราะคนไทยทุกคนคือกําลังสําคัญในการขับเคลื่อนประเทศหลังวิกฤตโควิด-19 คลี่คลาย
นายอนุชา กล่าวว่า “นอกจากเรื่องการรักษาโควิด-19 ด้วยยาจากสมุนไพรไทยแล้ว ปัจจุบันความต้องการสมุนไพรในตลาดโลกมีเพิ่มมากขึ้นอย่างต่อเนื่องจากกระแสความใส่ใจในการดูแลสุขภาพ การป้องกันโรคด้วยวิถีธรรมชาติด้วยผลิตภัณฑ์จากธรรมชาติ ซึ่งนายกรัฐมนตรีเห็นว่าเป็นโอกาสที่ดีของผู้ประกอบการและอุตสาหกรรมสมุนไพรไทย ดังนั้น รัฐบาลจึงเร่งผลักดันให้ประเทศไทยเป็นผู้ส่งออกวัตถุดิบสมุนไพรคุณภาพและผลิตภัณฑ์สมุนไพรชั้นนําในภูมิภาคอาเซียน เพื่อเพิ่มขีดความสามารถในการแข่งขันของสมุนไพรไทยในตลาดต่างประเทศ ซึ่งสมุนไพรและเครื่องเทศในตลาดโลกมีมูลค่าสูงถึง 10,000 ล้านดอลลาร์สหรัฐ ฯ รวมทั้งมั่นใจว่าสมุนไพรไทยจะช่วยสร้างมูลค่าให้กับอุตสาหกรรมต่อเนื่อง เช่น เครื่องสําอาง และอาหารเสริม ตามนโยบาย BCG ของท่านนายกรัฐมนตรีและรัฐบาลด้วย”
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-แจ้งเตือนประชาชนเกี่ยวกับการถูกหลอกให้กู้ยืมเงินผ่านสื่อดิจิทัลและช่องทางออนไลน์ต่างๆ
วันพุธที่ 26 พฤษภาคม 2564
แจ้งเตือนประชาชนเกี่ยวกับการถูกหลอกให้กู้ยืมเงินผ่านสื่อดิจิทัลและช่องทางออนไลน์ต่างๆ
ขณะนี้มีกลุ่มบุคคลที่เป็นมิจฉาชีพแอบอ้างเป็นผู้ให้บริการทางการเงิน โดยใช้ชื่อนิติบุคคลและสถานที่ตั้งสํานักงานที่ได้รับอนุญาตจาก รมว.คลัง เพื่อสร้างความน่าเชื่อถือผ่านสื่อดิจิทัลหรือช่องทางออนไลน์ต่างๆ
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง เปิดเผยว่า ขณะนี้มีกลุ่มบุคคลที่เป็นมิจฉาชีพได้แอบอ้างเป็นผู้ให้บริการทางการเงิน โดยใช้ชื่อนิติบุคคลและสถานที่ตั้งสํานักงานที่ได้รับอนุญาตจากรัฐมนตรีว่าการกระทรวงการคลัง เพื่อสร้างความน่าเชื่อถือผ่านสื่อดิจิทัลหรือช่องทางออนไลน์ต่างๆ โดยพฤติการณ์ของกลุ่มบุคคลที่เป็นมิจฉาชีพเหล่านี้จะหลอกลวงประชาชนที่ประสงค์จะขอกู้ยืมเงินให้ทําสัญญากู้ยืมเงินและแจ้งว่าเงินกู้ที่ทําสัญญากู้ยืมเงินได้รับการอนุมัติแล้วขอให้โอนเงินตามจํานวนที่กลุ่มบุคคลที่เป็นมิจฉาชีพแจ้งเพื่อเป็นค่าดําเนินการหรือค่าธรรมเนียมเข้าบัญชีผู้ให้กู้ (บุคคลธรรมดา) ก่อนหลังจากนั้นจะโอนเงินตามสัญญาเงินกู้ให้กับผู้กู้ในภายหลัง ทําให้มีประชาชนหลายรายหลงเชื่อให้ข้อมูลส่วนบุคคลและโอนเงินค่าดําเนินการหรือค่าธรรมเนียมไปให้ผู้แอบอ้างและไม่ได้รับเงินกู้ตามความประสงค์ที่จะขอกู้ยืมเงิน ดังนั้น สํานักงานเศรษฐกิจการคลังจึงขอแจ้งเตือนประชาชนที่ประสงค์จะขอกู้ยืมเงิน โปรดอย่าหลงเชื่อกลุ่มบุคคลที่เป็นมิจฉาชีพที่มีการแอบอ้างในลักษณะดังกล่าว และโอนเงินไปก่อนที่จะได้รับเงินกู้ตามที่ต้องการ โดยหากมีการขอให้โอนเงินค่าดําเนินการ ค่าธรรมเนียม หรือค่าค้ําประกันการกู้เงิน ขอให้ตั้งข้อสันนิษฐานไว้ก่อนว่าอาจเป็นการถูกหลอกลวงรวมทั้งขอเตือนให้ประชาชนที่ประสงค์จะกู้ยืมเงินจากผู้ให้บริการทางการเงินที่ไม่ใช่ธนาคารพาณิชย์ (Non – bank)ตรวจสอบรายชื่อและรายละเอียดของผู้ประกอบธุรกิจสินเชื่อภายใต้การกํากับที่ได้รับอนุญาตจากรัฐมนตรีว่าการกระทรวงการคลังที่ถูกต้องตามกฎหมาย (รายชื่อ ที่อยู่สํานักงาน และเบอร์โทรศัพท์ของผู้ประกอบธุรกิจ) ได้ดังนี้
1. สําหรับกรณีผู้ประกอบธุรกิจสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)ได้ที่เว็บไซต์ www.1359.go.thหรือ http://164.115.61.50/picofinance/public/
2. สําหรับกรณีผู้ประกอบธุรกิจสินเชื่อรายย่อยเพื่อการประกอบอาชีพภายใต้การกํากับ (สินเชื่อนาโนไฟแนนซ์) และสินเชื่อส่วนบุคคลภายใต้การกํากับ ได้ที่เว็บไซต์ https://www.bot.or.th/Thai/FinancialInstitutions/WebsiteFI/pages/instlist.aspx
โดยสามารถสอบถามข้อมูลเพิ่มเติมได้ที่ศูนย์รับแจ้งการเงินนอกระบบ สํานักงานเศรษฐกิจการคลัง สายด่วน 1359ก่อนที่จะดําเนินการใด ๆที่เกี่ยวข้องกับการทําธุรกรรมกู้ยืมเงิน เช่น การทําสัญญากู้ยืมเงิน เป็นต้น เพื่อป้องกันการถูกหลอกลวงและการฉ้อโกงทรัพย์สินหรือ ทั้งนี้ หากประชาชนท่านใดได้รับความเสียหายจากพฤติการณ์ดังกล่าวหรือพบเบาะแสบุคคลหรือกลุ่มบุคคลที่แอบอ้างสามารถแจ้งความร้องทุกข์โดยตรงได้ที่สถานีตํารวจในท้องที่ที่เกิดเหตุ หรือสํานักงานตํารวจแห่งชาติสายด่วน 1599
ศูนย์รับแจ้งการเงินนอกระบบ สํานักงานเศรษฐกิจการคลัง
โทร. สายด่วน 1359
รัฐบาลไทย-ข่าวทำเนียบรัฐบาล-​นายกฯ ปลื้ม ทางหลวงสวยขึ้น หลังปลูกต้นไม้เสริมทัศนียภาพ สั่ง หน่วยราชการ ปลูกเพิ่ม สร้างเอกลักษณ์ ต่อยอดการท่องเที่ยว
วันพุธที่ 26 พฤษภาคม 2564
​นายกฯ ปลื้ม ทางหลวงสวยขึ้น หลังปลูกต้นไม้เสริมทัศนียภาพ สั่ง หน่วยราชการ ปลูกเพิ่ม สร้างเอกลักษณ์ ต่อยอดการท่องเที่ยว
​นายกฯ ปลื้ม ทางหลวงสวยขึ้น หลังปลูกต้นไม้เสริมทัศนียภาพ สั่ง หน่วยราชการ ปลูกเพิ่ม สร้างเอกลักษณ์ ต่อยอดการท่องเที่ยว
เมื่อวันที่ 26 พ.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ติดตามข้อสั่งการในการดําเนินงานปรับปรุงภูมิทัศน์บนท้องถนนของกรมทางหลวง ที่ได้ดําเนินโครงการปลูกต้นไม้ในในหลายพื้นที่ พบว่าผลการดําเนินงานเป็นที่น่าพอใจ หลายเส้นทาง ไม่ว่าจะเป็น ทางหลวงหมายเลข 2 (ถนนมิตรภาพ) ,ทางหลวงหมายเลข 12 ตอน บ้านฝาง-ขอนแก่น ,ทางหลวงหมายเลข 1021 สายพะเยา - เชียงคํา, ทางหลวงหมายเลข 33 ตอน คลองยาง-นครนายก ฯลฯ ได้มีการปรับปรุง ปลูกต้นไม้ที่มีสีสันสวยงาม ช่วยให้ทัศนียภาพตลอดสองข้างทางดีขึ้นอย่างเห็นได้ชัด จึงขอชื่นชม และสนับสนุนให้ดําเนินงานต่อไป
น.ส.ไตรศุลี กล่าวว่า นายกรัฐมนตรี ยังสั่งการเพิ่มเติมให้กระทรวงคมนาคม กระทรวงมหาดไทย พร้อมทั้งหน่วยงานรัฐ ดําเนินโครงการปลูกต้นไม้อย่างต่อเนื่อง เพื่อปรับปรุงภูมิทัศน์เมืองและถนนหนทางให้มีความสวยงาม ร่มรื่น โดยเลือกปลูกต้นไม้ที่เหมาะกับแต่ละพื้นที่ เพื่อความง่ายในการดูแลรักษา ทั้งยังจะเป็นเอกลักษณ์ของแต่ละพื้นที่ด้วย โดยการปลูกต้นไม้ที่สร้างความสวยงานให้กับเมืองและท้องถนนนั้น จะสามารถสร้างความประทับใจให้กับผู้มาเยือนได้เป็นอย่างดี
น.ส.ไตรศุลี กล่าวว่า ที่ผ่านมาหลายหน่วยงาน ได้เสนอตามแผนการฟื้นฟูเศรษฐกิจ โดยมีบางส่วนเสนอโครงการเกี่ยวกับการปรับภูมิทัศน์เมืองด้วยการปลูกต้นไม้ และปรับปรุงภูมิทัศน์เมืองที่มีต้นไม้เป็นส่วนประกอบ นายกรัฐมนตรี กําชับให้มีการใช้จ่ายงบประมาณอย่างคุ้มค่า โปร่งใส คํานึงถึงประโยชน์สูงสุดที่จะเกิดแก่พื้นที่ หรือท้องถิ่น และขอให้ทําด้วยความตั้งใจ เพราะการพัฒนาในส่วนนี้ ไม่ใช่เพียงแต่เพื่อความสวยงาม แต่จะส่งผลบวกทางด้านเศรษฐกิจและการท่องเที่ยวตามมาด้วย
"นายกรัฐมนตรี ให้ความสําคัญกับการปลูกต้นไม้ ทั้งการปลูกต้นไม้เพื่อการอนุรักษ์ทรัพยากรธรรมชาติ และการปลูกต้นไม้เพื่อปรับปรุงทัศนียภาพ สร้างสีสันให้กับเมืองและถนนหนทาง ซึ่งนอกจากจะเพิ่มความสวยงาม แก้ไขปัญหาสิ่งแวดล้อมแล้ว ยังเป็นแรงดึงดูดส่งเสริมการท่องเที่ยว และต่อยอดการท่องเที่ยวได้เป็นอย่างดี ทั้งยังทําให้เมืองน่าอยู่ ถนนหนทางร่มรื่น สวยงาม จึงขอเชิญชวนประชาชนมีส่วนร่วมในการปลูกต้นไม้ เพื่อสิ่งแวดล้อมที่ดีและทัศนียภาพที่น่ามอง" น.ส.ไตรศุลี กล่าว
.............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มหาดไทยเน้นย้ำผู้ว่าฯ จังหวัดชายแดน ใช้กลไกศูนย์สั่งการชายแดนไทยกับประเทศเพื่อนบ้านของจังหวัด และคณะกรรมการที่เกี่ยวข้อง
วันพุธที่ 26 พฤษภาคม 2564
มหาดไทยเน้นย้ําผู้ว่าฯ จังหวัดชายแดน ใช้กลไกศูนย์สั่งการชายแดนไทยกับประเทศเพื่อนบ้านของจังหวัด และคณะกรรมการที่เกี่ยวข้อง
มหาดไทยเน้นย้ําผู้ว่าฯ จังหวัดชายแดน ใช้กลไกศูนย์สั่งการชายแดนไทยกับประเทศเพื่อนบ้านของจังหวัด และคณะกรรมการที่เกี่ยวข้อง บูรณาการหน่วยงานความมั่นคง ควบคุมป้องกันการแพร่ระบาดโควิด-19 จากผู้ลักลอบเข้าเมืองโดยผิดกฎหมายอย่างเข้มข้นและต่อเนื่อง
วันนี้ (26 พ.ค. 64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามที่ พลเอก ประยุทธ์ จันทร์โอชา นายกรัฐมนตรี ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) มีบัญชาให้ทุกหน่วยงานปฏิบัติ แบ่งพื้นที่และความรับผิดชอบให้ชัดเจนเพื่อควบคุมและป้องกันการแพร่ระบาดของโรคโควิด-19 จากผู้ลักลอบเข้าเมืองผิดกฎหมาย ซึ่ง พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการให้ผู้ว่าราชการจังหวัด ดําเนินการตามบัญชาของนายกรัฐมนตรี โดยบูรณาการสั่งการและกวดขันการดําเนินมาตรการควบคุมการเดินทางเข้า-ออกประเทศอย่างผิดกฎหมายมาอย่างต่อเนื่อง ซึ่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ได้สั่งการให้จังหวัดดําเนินการแบ่งพื้นที่และความรับผิดชอบเป็น 3 ส่วนได้แก่ การปฏิบัติในพื้นที่ชายแดน การปฏิบัติในพื้นที่ตอนใน และการปฏิบัติในพื้นที่หมู่บ้าน/ชุมชน พร้อมสร้างการมีส่วนร่วมภาคประชาชนและทุกภาคส่วนในการสนับสนุนการปฏิบัติงานของเจ้าหน้าที่ ทั้งฝ่ายทหาร ตํารวจ ฝ่ายปกครอง กํานัน ผู้ใหญ่บ้าน และองค์กรปกครองส่วนท้องถิ่น รวมทั้งชี้แจงทําความเข้าใจผู้ประกอบการโรงงาน สถานประกอบการ หอพัก และกําชับเจ้าหน้าที่ของรัฐทุกระดับ ไม่ให้ปล่อยปละละเลยหรือรู้เห็นเป็นใจในพฤติกรรมที่ไม่ถูกต้อง ไม่สอดคล้องกับนโยบายและมาตรการ ศบค.
นายฉัตรชัย พรหมเลิศ กล่าวว่า ในการประชุมมอบนโยบายและแนวทางการบริหารจัดการพื้นที่ชายแดนในช่วงสถานการณ์การแพร่ระบาดของโรคติดเชื้อไวรัสโคโรนา 2019 ของจังหวัดชายแดน ภายใต้ศูนย์สั่งการชายแดนไทยกับประเทศเพื่อนบ้านจังหวัด เมื่อวันที่ 24 พ.ค. 64 ซึ่งมี พลเอก ประวิตร วงษ์สุวรรณ รองนายกรัฐมนตรีฝ่ายความมั่นคง เป็นประธาน ได้มีข้อสั่งการสําคัญ ในการให้จังหวัดชายแดนเข้มงวดการป้องกันและปราบปรามการลักลอบเข้าเมือง โดยบูรณาการการดําเนินงานของหน่วยงานต่าง ๆ ผ่านกลไกศูนย์สั่งการใช้แดนไทยกับประเทศเพื่อนบ้านของจังหวัดและคณะกรรมการต่าง ๆ ที่เกี่ยวข้อง ซึ่งสอดคล้องกับแนวทางตามที่ ศบค.มท. ได้แจ้งไปยังผู้ว่าราชการจังหวัดทุกจังหวัดก่อนหน้านี้แล้ว
นายฉัตรชัย พรหมเลิศ กล่าวเพิ่มเติมว่า ได้เน้นย้ําให้ผู้ว่าราชการจังหวัดชายแดนและผู้ว่าราชการจังหวัดปัตตานี ดําเนินการตามข้อสั่งการต่าง ๆ ของ ศบค.มท. โดยเคร่งครัด และใช้กลไกศูนย์สั่งการชายแดนไทยกับประเทศเพื่อนบ้านของจังหวัด และคณะกรรมการต่าง ๆ ที่เกี่ยวข้อง บูรณาการการปฏิบัติงานกับหน่วยงานความมั่นคงในพื้นที่ และให้ความสําคัญกับการเฝ้าระวังพื้นที่ชายแดนร่วมกับทหาร ตํารวจ และหน่วยงานที่เกี่ยวข้องอย่างเข้มข้นและจริงจัง เพื่อป้องกันและปราบปรามการลักลอบเข้าเมืองผิดกฎหมายเป็นไปอย่างมีประสิทธิภาพและต่อเนื่อง
รัฐบาลไทย-ข่าวทำเนียบรัฐบาล-รัฐบาลเดินหน้าจัดระบบหลักประกันสุขภาพ ผู้ต้องขังที่มีปัญหาทางสถานะบุคคลและต่างด้าวในเรือนจำ
วันพุธที่ 26 พฤษภาคม 2564
รัฐบาลเดินหน้าจัดระบบหลักประกันสุขภาพ ผู้ต้องขังที่มีปัญหาทางสถานะบุคคลและต่างด้าวในเรือนจํา
รัฐบาลเดินหน้าจัดระบบหลักประกันสุขภาพ ผู้ต้องขังที่มีปัญหาทางสถานะบุคคลและต่างด้าวในเรือนจํา
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (25 พ.ค. 2564) ว่า ครม.อนุมัติหลักการนโยบายการจัดระบบหลักประกันสุขภาพสําหรับผู้ต้องขังที่มีปัญหาทางสถานะบุคคลและต่างด้าวในเรือนจํา และให้จัดสรรงบเพื่อเป็นค่าใช้จ่ายการเข้าถึงบริการสุขภาพให้เทียบเท่ากับผู้สิทธิในระบบหลักประกันสุขภาพแห่งชาติ ตามที่กระทรวงยุติธรรมเสนอ ซึ่งนโยบายดังกล่าวเป็นการดูแลผู้ต้องขังที่มีปัญหาสถานะบุคคลและต่างด้าวในเรือนจํา ประมาณ 16,000 คน เช่น ผู้ต้องขังสัญชาติอื่น บุคคลที่ไม่มีเอกสารหลักฐานการยืนยันตัวตนใดๆ บุคคลต่างด้าว เป็นต้น ที่ผ่านมา ผู้ต้องขังกลุ่มนี้ไม่มีสิทธิในการเข้าถึงระบบหลักประกันสุขภาพ เมื่อเจ็บป่วยจนเกินศักยภาพการรักษาของสถานพยาบาลเรือนจํา จึงต้องส่งตัวไปรับการรักษานอกเรือนจํา ทําให้โรงพยาบาลในพื้นที่ต้องเป็นผู้รับภาระค่ารักษาพยาบาล โดยในปี 2563 มีค่าใช้จ่ายในการรักษาพยาบาลจํานวน 13.71 ล้านบาท จากเรือนจําและทัณฑสถาน จํานวน 127 แห่ง
สําหรับการบริหารจัดการระบบหลักประกันสุขภาพ ที่ประชุม ครม. ได้มอบหมายให้หน่วยงานที่เกี่ยวข้องเป็นผู้ดําเนินการใน 2 ระยะ คือ 1)ระยะสั้น ให้กระทรวงสาธารณสุขเป็นผู้ตั้งงบประมาณเป็นการเฉพาะในเรื่องนี้ โดยขอรับการจัดสรรงบประมาณจํานวน 13.71 ล้านบาท 2)ให้สํานักงานหลักประกันสุขภาพแห่งชาติ (สปสช.) เป็นผู้ดูแลจัดระบบริการและระบบประกันสุขภาพสําหรับผู้ต้องขัง และในกรณีที่มีกฎหมายที่เป็นอุปสรรคกับการดําเนินงาน ให้ สปสช. ไปศึกษาและดําเนินการแก้ไขให้สามารถดําเนินการในลักษณะเดียวกันกับระบบหลักประกันสุขภาพแห่งชาติ
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงคมนาคม เดินหน้ารถยนต์รับจ้างทางเลือกผ่านแอปพลิเคชันภายหลังคณะรัฐมนตรีมีมติเห็นชอบร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ พ.ศ. ....
วันพุธที่ 26 พฤษภาคม 2564
กระทรวงคมนาคม เดินหน้ารถยนต์รับจ้างทางเลือกผ่านแอปพลิเคชันภายหลังคณะรัฐมนตรีมีมติเห็นชอบร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ พ.ศ. ....
...
นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า ตามที่คณะรัฐมนตรีเมื่อวันที่ 25 พฤษภาคม 2564 ได้เห็นชอบร่างกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ พ.ศ. .... ซึ่งจะทําให้สามารถนํารถยนต์ส่วนบุคคลมาขึ้นทะเบียนเป็นรถสาธารณะให้บริการผู้โดยสารผ่านแอปพลิเคชัน โดยเป็นหนึ่งในนโยบายเร่งด่วนของกระทรวงคมนาคม เพื่อแก้ไขปัญหาจราจรและการจัดการระบบขนส่งสาธารณะผ่านเทคโนโลยีดิจิทัล โดยให้กรมการขนส่งทางบก (ขบ.) ทําหน้าที่ควบคุม กํากับ ดูแลการให้บริการอย่างปลอดภัยและเป็นธรรม เนื่องจากปัจจุบันการเรียกใช้บริการรถผ่านแอปพลิเคชันได้รับความนิยมจากประชาชนมากขึ้น เนื่องจากมีความสะดวกสบาย รวดเร็ว แต่ที่ผ่านมารถยนต์ที่นํามาให้บริการบางส่วนยังไม่สามารถนํามาจดทะเบียนให้ถูกต้องตามกฎหมายได้ ดังนั้น ร่างกฎกระทรวงดังกล่าวจึงได้กําหนดให้มีรถยนต์รับจ้างบรรทุกคนโดยสารไม่เกินเจ็ดคนผ่านระบบอิเล็กทรอนิกส์ขึ้นอีกแบบหนึ่ง เพื่อให้เป็นทางเลือกในการเดินทางอย่างถูกต้องตามกฎหมายสําหรับประชาชน ส่งเสริมให้ผู้ขับรถยนต์ดังกล่าวสามารถประกอบอาชีพได้อย่างถูกต้อง และเพิ่มช่องทางในการสร้างรายได้ให้กับประชาชน
รัฐมนตรีว่าการกระทรวงคมนาคม กล่าวเพิ่มเติมว่า ตามขั้นตอนหลังจากผ่านความเห็นชอบจากคณะรัฐมนตรีแล้ว จะเสนอร่างกฎหมายดังกล่าวต่อสํานักงานคณะกรรมการกฤษฎีกา หากผ่านขั้นตอนการพิจารณาข้อกฎหมายทั้งหมดแล้วจะพิจารณาลงนามและประกาศในราชกิจจานุเบกษาให้มีผลใช้บังคับต่อไป คาดว่าจะใช้เวลาขั้นตอนดังกล่าวประมาณ 1 เดือน โดยระหว่างนี้ ขบ. ต้องเร่งดําเนินการออกระเบียบหรือประกาศในส่วนที่เกี่ยวข้อง เช่น ประกาศหลักเกณฑ์ วิธีการรับรองระบบอิเล็กทรอนิกส์ที่จะนํามาให้บริการ และผู้ให้บริการระบบอิเล็กทรอนิกส์รวมถึงระเบียบในการดําเนินการจดทะเบียน ซึ่งจะทําให้ผู้ที่มีรถยนต์ส่วนบุคคลที่มีความประสงค์จะนํามาให้บริการสามารถนํารถยนต์ส่วนบุคคลมาจดทะเบียนดําเนินการตามขั้นตอนตามกฎหมายได้ต่อไป
นายจิรุตม์ วิศาลจิตร อธิบดีกรมการขนส่งทางบก กล่าวว่า การยกร่างกฎกระทรวงดังกล่าว ขบ. ได้เปิดรับฟังความคิดเห็นจากภาคประชาชน ภาควิชาการ รวมถึงผู้แทนผู้ประกอบอาชีพขับรถแท็กซี่ในทุกขั้นตอน ซึ่งรายละเอียดในร่างกฎกระทรวงดังกล่าวได้กําหนดให้รถยนต์รับจ้างผ่านแอปพลิเคชันจะต้องขึ้นทะเบียนกับ ขบ. โดยกําหนดอายุการใช้งานไม่เกิน 9 ปี ซึ่งสอดคล้องกับกฎกระทรวงว่าด้วยรถยนต์รับจ้างบรรทุกคนโดยสารไม่เกินเจ็ดคนที่ใช้บังคับอยู่ในปัจจุบัน และมีการกําหนดอัตราค่าโดยสารที่มีมาตรฐานเทียบเท่ากับรถสาธารณะในปัจจุบัน ภายใต้การกํากับดูแลของ ขบ. ผู้ขับรถจะต้องมีใบอนุญาตขับรถยนต์สาธารณะ ผ่านการตรวจสอบประวัติอาชญากรรม มีการทําประกันภัยเพิ่มเติมเพื่อคุ้มครองสวัสดิภาพของผู้โดยสาร มีการติดเครื่องหมายแสดงการเป็นรถยนต์รับจ้างทางเลือกซึ่งจะให้บริการผ่านแอปพลิเคชันเท่านั้น รวมทั้งต้องมีการขึ้นทะเบียนผู้ให้บริการแอปพลิเคชันเพื่อให้สามารถควบคุมกํากับดูแลให้เกิดความปลอดภัยและเป็นธรรมในการให้บริการ ทั้งนี้ ขบ. จะเร่งดําเนินการในส่วนที่เกี่ยวข้องรวมถึงการประชาสัมพันธ์เพื่อสร้างการรับรู้และความเข้าใจกับประชาชนและผู้เกี่ยวข้องอย่างต่อเนื่องต่อไป
รัฐบาลไทย-ข่าวทำเนียบรัฐบาล-รมว.ยุติธรรม กำชับ กรมพินิจฯ ปฏิบัติตามมาตรฐาน SOP หลังมีเยาวชนติดโควิดเพิ่ม ให้ยกระดับป้องกันพร้อมตรวจเชิงรุก อธิบดีขานรับสั่งดำเนินการเคร่งครัด เชื่อคุมสถานการณ์ได้
วันพุธที่ 26 พฤษภาคม 2564
รมว.ยุติธรรม กําชับ กรมพินิจฯ ปฏิบัติตามมาตรฐาน SOP หลังมีเยาวชนติดโควิดเพิ่ม ให้ยกระดับป้องกันพร้อมตรวจเชิงรุก อธิบดีขานรับสั่งดําเนินการเคร่งครัด เชื่อคุมสถานการณ์ได้
นายสมศักดิ์ เทพสุทิน รัฐมนตรีว่าการกระทรวงยุติธรรม กําชับ กรมพินิจฯ ปฏิบัติตามมาตรฐาน SOP หลังมีเยาวชนติดโควิดเพิ่ม ให้ยกระดับป้องกันพร้อมตรวจเชิงรุก อธิบดีขานรับสั่งดําเนินการเคร่งครัด เชื่อคุมสถานการณ์ได้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า จากการรายงานมีเยาวชนจากสถานพินิจฯ ติดเชื้อโควิด-19 ตนได้หารือและเน้นย้ํากับ พ.ต.ท. วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน ให้ยึดตามแนวทางของศูนย์บริหารสถานการณ์โควิด-19 (ศบค.) อย่างเคร่งครัด และฝากความห่วงใยแก่เยาวชนและเจ้าหน้าที่ทุกคน ขอให้เข้มแข็ง และร่วมมือปฏิบัติตามมาตรการต่างๆ ที่กระทรวงยุติธรรมและกรมกําหนด โดยเฉพาะ มาตรฐาน Standard Operating Procedure (SOP) หากปฏิบัติตามจะช่วยให้ไม่มีผู้ติดเชื้อหรือติดเชื้อน้อย และจะสามารถแก้ปัญหาต่างๆ ได้อย่างรวดเร็ว นอกจากนี้ยังให้ยกระดับการเฝ้าระวัง ประสานงานกับ ศบค.จังหวัด หรือหน่วยงานสาธารณสุขในพื้นที่ตรวจหาเชื้อกับเยาวชนเชิงรุก ให้ชะลอการย้ายเด็กและเยาวชนไปก่อน ให้เพิ่มวันเวลาการให้บริการเยี่ยมญาติทางไกล เพื่อลดความวิตกกังวล รวมถึงการจัดเตรียมพื้นที่ในสถานพินิจฯ เป็นโรงพยาบาลสนามชั่วคราวเพื่อรองรับการรักษาผู้ป่วยในสถานพินิจฯ ที่เกิดขึ้นในแต่ละพื้นที่ไว้ด้วยแล้ว
พ.ต.ท. วรรณพงษ์ กล่าวว่า กรมพินิจและคุ้มครองเด็กและเยาวชนได้เร่งการตรวจเชิงรุกเพิ่มเติม และประกาศใช้มาตรการ COVID Measures เพื่อค้นหาผู้ติดเชื้อเพิ่มเติมจากหน่วยงานในสังกัดทั่วประเทศ ซึ่งมาตรการดังกล่าวประกอบด้วย 1. Protect ป้องกันและเฝ้า ระวัง กักตัว คัดกรอง ลดปริมาณเด็กและเยาวชน และเข้มงวดห้ามเจ้าหน้าที่ไปพื้นที่เสี่ยงอย่างเด็ดขาด รวมถึงครอบครัวด้วย และงดกิจกรรมภายนอกต่างๆ 2. Early Detection ค้นหา แยกกลุ่มให้เร็ว Swab หรือ Rapid Test ยืนยันให้ได้มากที่สุด และ 3. Treatment รักษาโดยเร็ว ลดความเสี่ยง และเร่งการฉีดวัคซีนโดยให้ศูนย์ฝึกและอบรมฯ และสถานพินิจฯ ทุกแห่งดําเนินการในระดับพื้นที่เป็นสําคัญ ร่วมกับทาง ศบค.จังหวัด ซึ่งกรมพินิจฯ จะกํากับติดตาม สนับสนุน และผลักดันผ่านระบบสาธารณสุขหลักโดยให้ทุกหน่วยเร่งดําเนินการอย่างเคร่งครัดและเข้มงวด ยืนยันว่ายังคงควบคุมสถานการณ์ดังกล่าวได้ พร้อมให้จัดหาทรัพยากรที่จําเป็นลงไปยังพื้นที่เป้าหมายแล้วทั้งนี้กรมพินิจฯ ได้ดําเนินการตามข้อสั่งการและรายงานผลการปฏิบัติต่อนายสมศักดิ์ เทพสุทิน รมว.ยธ. และศูนย์บริหารสถานการณ์โควิด-19 ของกระทรวงยุติธรรมอย่างต่อเนื่อง รวมถึงเปิดเผยข้อมูลสถานการณ์ของกรมพินิจฯ ให้สาธารณะ ได้รับทราบทุกวัน ผ่านช่องทางการสื่อสารทุกรูปแบบ
รัฐบาลไทย-ข่าวทำเนียบรัฐบาล-กรมทางหลวงชนบท ติดตามสถานการณ์อุทกภัยอย่างใกล้ชิด เตรียมความพร้อมรับมือเพื่อช่วยเหลือประชาชนให้ทันท่วงที
วันพุธที่ 26 พฤษภาคม 2564
กรมทางหลวงชนบท ติดตามสถานการณ์อุทกภัยอย่างใกล้ชิด เตรียมความพร้อมรับมือเพื่อช่วยเหลือประชาชนให้ทันท่วงที
กรมทางหลวงชนบท ติดตามสถานการณ์อุทกภัยอย่างใกล้ชิด เตรียมความพร้อมรับมือเพื่อช่วยเหลือประชาชนให้ทันท่วงที
นายปฐม เฉลยวาเรศ อธิบดีกรมทางหลวงชนบท กล่าวว่า จากข้อมูลของกรมอุตุนิยมวิทยารายงานว่าในระยะนี้จะมีมรสุมตะวันตกเฉียงใต้ที่พัดปกคลุมทะเลอันดามันและอ่าวไทยมีกําลังค่อนข้างแรง ทําให้บริเวณดังกล่าวมีฝนฟ้าคะนองกับมีลมกระโชกแรงบางพื้นที่ โดยมีฝนตกหนักบางแห่งบริเวณภาคตะวันออกและภาคใต้ ทช. จึงได้ทบทวนแนวทางการเตรียมความพร้อมรับสถานการณ์อุทกภัย สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เพื่อให้หน่วยงานในส่วนภูมิภาคดําเนินการไปในทิศทางเดียวกัน ประกอบด้วย สํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่เตรียมพร้อมรับสถานการณ์อุทกภัยอย่างใกล้ชิด เพื่อช่วยเหลือประชาชนให้ทันท่วงที โดยแบ่งการเตรียมความพร้อมรับมือ เป็น 3 ระยะ ดังนี้
1. ก่อนเกิดเหตุ
- ดําเนินการทําความสะอาดช่องทางระบายน้ํา ตัดหญ้า กําจัดวัชพืชที่ขวางทางระบายน้ํา ท่อลอด สะพาน
- เตรียมความพร้อมด้านบุคลากร เครื่องมือ เครื่องจักร วัสดุ อุปกรณ์ สะพานเบลีย์ สนับสนุนยานพาหนะ อุปกรณ์การขนส่ง พร้อมสนับสนุนการอพยพเคลื่อนย้ายประชาชนออกจากพื้นที่ประสบภัยหรือพื้นที่เสี่ยงต่อการเกิดเหตุอุทกภัยเพื่อให้ประชาชนมีความปลอดภัย
- เตรียมป้ายเตือน ป้ายแนะนําเส้นทาง หลักนําทาง (กําหนดช่องจราจร) เพื่ออํานวยความสะดวกให้แก่ประชาชน กรณีมีน้ําท่วมสูง ถนนขาด/สะพานขาด ไม่สามารถสัญจรไปมาได้
- ตัดแต่งกิ่งไม้ในเขตทางหลวงชนบท เพื่อป้องกันกิ่งไม้ตกหล่น หักโค่น เมื่อเกิดพายุ หรือลมพัดรุนแรง
- ตรวจสอบข้อมูลสายทางที่อยู่ในพื้นที่เสี่ยงกรณีดินถล่มบริเวณไหล่เขาและสายทางที่มีความเสี่ยงต่อการเกิดอุทกภัย โดยให้หน่วยงานในสังกัด จัดชุดลาดตระเวนสํารวจพื้นที่เสี่ยงและเข้าดําเนินการแก้ไขอย่างรวดเร็วเมื่อเกิดเหตุการณ์
2. ขณะเกิดเหตุ
- บริหารจัดการเส้นทางและอํานวยความสะดวกให้ประชาชน กรณีเส้นทางผ่านไม่ได้ให้จัดหาทางเลี่ยงพร้อมทั้งประสานกับหน่วยงานของจังหวัดในการช่วยเหลือประชาชนในพื้นที่ทันที เมื่อได้รับการร้องขอ
- กรณีถนน/สะพานขาด ให้เร่งดําเนินการซ่อมแซมเบื้องต้นให้ประชาชนสามารถใช้เส้นทางสัญจรไปมาได้ชั่วคราว เช่น วางสะพานเบลีย์ถมดินคอสะพาน
- กรณีต้นไม้หักโค่น ปิดทับ/กีดขวางเส้นทาง ให้รีบนําเครื่องมือเครื่องจักรเข้าดําเนินการทันที เพื่อให้ประชาชนสามารถสัญจรผ่านได้
- ให้หน่วยงานในพื้นที่ ประสานกับหน่วยงานราชการต่าง ๆ รวมถึงหน่วยงานทหารในพื้นที่ เพื่อบูรณาการความร่วมมือในการช่วยเหลือประชาชน ตลอดจนรายงานข้อมูลสายทางที่ประสบอุทกภัยให้ผู้บริหารได้รับทราบจนกว่าจะเข้าสู่ภาวะปกติ
3. หลังน้ําลด
- หลังจากเข้าสู่ภาวะปกติ หากตรวจพบสายทางที่เกิดความเสียหายรุนแรง ให้ดําเนินการซ่อมแซมเบื้องต้น เพื่อให้ประชาชนสามารถสัญจรไปมาได้ภายใน 7 วัน
- เข้าดําเนินการสํารวจ ออกแบบ ประมาณราคา พร้อมภาพถ่ายสภาพความเสียหายหลังน้ําลด เพื่อขอสนับสนุนงบประมาณในการฟื้นฟูต่อไป
ทั้งนี้ ทช. ขอความร่วมมือประชาชน โปรดระมัดระวังในการใช้รถใช้ถนนเป็นพิเศษและโปรดสังเกตป้ายจราจรเตือน และ ทช. จะติดตามสถานการณ์อุทกภัยอย่างใกล้ชิด เพื่อที่จะให้ความช่วยเหลือประชาชนในพื้นที่ได้ทันท่วงที โดยประชาชนสามารถสอบถามรายละเอียดเพิ่มเติมหรือแจ้งเหตุอุทกภัย ได้ที่สายด่วนกรมทางหลวงชนบท 1146
รัฐบาลไทย-ข่าวทำเนียบรัฐบาล-โฆษกรัฐบาลแจงผู้ที่ได้ลงทะเบียนทาง “หมอพร้อม” และยืนยันวันเวลาและสถานที่แล้ว  จะได้รับการฉีดวัคซีนได้ตามกำหนดเวลานัดเดิมได้ทั้งหมด
วันพุธที่ 26 พฤษภาคม 2564
โฆษกรัฐบาลแจงผู้ที่ได้ลงทะเบียนทาง “หมอพร้อม” และยืนยันวันเวลาและสถานที่แล้ว  จะได้รับการฉีดวัคซีนได้ตามกําหนดเวลานัดเดิมได้ทั้งหมด
โฆษกรัฐบาลแจงผู้ที่ได้ลงทะเบียนทาง “หมอพร้อม” และยืนยันวันเวลาและสถานที่แล้ว  จะได้รับการฉีดวัคซีนได้ตามกําหนดเวลานัดเดิมได้ทั้งหมด
นายอนุชา บูรพชัยศรี โฆษกประจําสํานักนายกรัฐมนตรี กล่าวว่า ตามที่สื่อมวลชนหลายสํานัก ได้นําเสนอข่าวเรื่อง นายกรัฐมนตรี สั่งเบรกการลงทะเบียนทาง “หมอพร้อม” นั้น ขอชี้แจงว่า พลเอก ประยุทธ์ จันทร์โอชา นายกรัฐมนตรีในฐานะ ผอ.ศบค. ได้แจ้งให้ พลเอก ณัฐพล นาคพาณิชย์ เลขาฯ สมช.ในฐานะ ผอ.ศปก.ศบค. ประชุมร่วมกับปลัดกระทรวงสาธารณสุขและอธิบดีกรมควบคุมโรค โดยให้พิจารณาการปรับแผนการกระจายวัคซีนใหม่จากเดิมที่มีการจัดสรรวัคซีนตามโควต้าการลงทะเบียนในแต่ละจังหวัด โดยปรับมาเป็นการจัดสรรให้เข้ากับสถานการณ์ปัจจุบันของการแพร่ระบาดของเชื้อโควิด-19 ซึ่งจําเป็นต้องนําหลักเกณฑ์อื่นมาพิจารณาในเรื่องของการกระจายวัคซีน เช่น การใช้เกณฑ์การติดเชื้อโควิด-19 ในแต่ละพื้นที่มาจัดสรรวัคซีนให้เหมาะสมกับแผนการกระจายวัคซีนไปยังจังหวัดต่างๆ โดยมอบให้ทาง ผอ.ศปก.ศบค. หารือเรื่องนี้ในที่ประชุม ศปก.ศบค. ตามความเหมาะสม และดําเนินการในรายละเอียด ซึ่งที่ประชุมฯ มีความเห็นพ้องต้องกันว่า ควรมีการปรับแผนการกระจายวัคซีนตามสถานการณ์การแพร่ระบาดของเชื้อโควิด-19 ในแต่ละพื้นที่มากกว่าการกระจายวัคซีนตามจํานวนการลงทะเบียน เนื่องจากบางจังหวัดนั้นมีการแพร่ระบาดของเชื้อโควิด-19 ไม่สูง มีผู้ติดเชื้อน้อย แต่มีผู้ลงทะเบียนเพื่อรับวัคซีนค่อนข้างมาก ในขณะที่บางจังหวัดมีการแพร่ระบาดของเชื้อโควิด-19 สูง มีผู้ติดเชื้อมาก แต่มีผู้ลงทะเบียนเพื่อรับวัคซีนจํานวนน้อย ดังนั้น ที่ประชุมฯ จึงมีความเห็นให้ชะลอการลงทะเบียนผ่าน “หมอพร้อม” ไปก่อน เพื่อความเหมาะสมในการจัดสรรวัคซีนไปยังจังหวัดต่างๆ อย่างเหมาะสมตามสถานการณ์การแพร่ระบาดของเชื้อโควิด-19 ในปัจจุบัน
ทั้งนี้ ประชาชนที่ได้ลงทะเบียนทาง “หมอพร้อม” และได้รับการยืนยันวันเวลาและสถานที่แล้ว ยังคงสามารถรับการฉีดวัคซีนได้ตามกําหนดเวลานัดเดิมได้ทั้งหมด
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อนุชา ชวนชาวพุทธร่วม "เวียนเทียนออนไลน์" วันวิสาขบูชา รักษาประเพณีไทยl รักษาศีล ทำตัวให้เป็นประโยชน์ต่อสังคม
วันพุธที่ 26 พฤษภาคม 2564
รมต.อนุชา ชวนชาวพุทธร่วม "เวียนเทียนออนไลน์" วันวิสาขบูชา รักษาประเพณีไทยl รักษาศีล ทําตัวให้เป็นประโยชน์ต่อสังคม
รมต.อนุชา ชวนชาวพุทธร่วม "เวียนเทียนออนไลน์" วันวิสาขบูชา รักษาประเพณีไทยl รักษาศีล ทําตัวให้เป็นประโยชน์ต่อสังคม
นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า จากสถานการณ์แพร่ระบาดเชื้อไวรัสโควิด-19 ระลอกใหม่ ที่ยังมีปริมาณตัวเลขผู้ติดเชื้อจํานวนมากทุกวันนี้ ส่งผลให้ต้องมีการปรับตัวสู่การใช้ชีวิตวิถีใหม่ หรือ New Normal ซึ่งรวมถึงการประกอบพิธีสําคัญทางศาสนา เช่น วันวิสาขบูชา โดยพุทธศาสนิกชนจะร่วมกิจกรรมเวียนเทียนตามประเพณีมาแต่โบราณ ซึ่งในปีนี้สถานการณ์ยังน่าเป็นห่วง ประกอบกับมาตรการของรัฐให้งดการทํากิจกรรมรวมกลุ่มคนจํานวน 20 คนขึ้นไป จึงสั่งการให้สํานักงานพระพุทธศาสนาแห่งชาติประสานวัดทั่วประเทศงดการจัดกิจกรรมเวียนเทียนเนื่องในวันวิสาขบูชา และขอเชิญชวนประชาชนร่วมกิจกรรมเวียนเทียนออนไลน์ ผ่าน www.เวียนเทียนออนไลน์.com พร้อมกันทั่วโลก โดยสามารถเลือกเวียนเทียนวัดไทยในต่างประเทศที่มีครบทั่วโลก และยังสามารถเลือกเวียนเทียนที่สังเวชนียสถาน 4 ที่ ซึ่งถือเป็นสถานสําคัญที่เป็นต้นกําเนิดของพุทธศาสนา สถานที่ประสูติ ตรัสรู้ แสดงปฐมเทศนา และปรินิพพานได้อีกด้วย
รัฐมนตรึประจําสํานักนายกรัฐมนตรีกล่าวว่า วันวิสาขบูชา เป็นวันสําคัญทางศาสนา หากไม่เกิดการแพร่ระบาดเชื้อไวรัสโควิด-19 จะมีการจัดงานส่งเสริมพระพุทธศาสนาที่บริเวณท้องสนามหลวงเป็นประจําทุกปี รวมถึงสถานที่สําคัญต่างๆ ทั่วประเทศ ซึ่งแต่ละปีมีกิจกรรมทางพระพุทธศาสนาของหลากหลายหน่วยงาน ทั้งทางราชการ และเอกชน ทั้งฝ่ายบรรพชิต และคฤหัสถ์ร่วมกันจัดงานอย่างยิ่งใหญ่สร้างความศรัทธาให้แก่พุทธศาสนิกชนบําเพ็ญกุศล ในปีนี้ขอให้ประชาชนเวียนเทียนที่บ้าน ตั้งจิตอธิษฐานบูชาพระรัตนตรัย และตั้งมั่นที่จะนําคุณธรรมแห่งพระรัตนตรัยมาเป็นวิถีชีวิตของตน พร้อมกับขอให้ร่วมกันทําความดี โดยการนั่งสมาธิ ทําจิตใจให้บริสุทธิ์ ละเว้นความชั่ว ละเว้นอบายมุขต่างๆ รักษาศีล และทําตัวให้มีประโยชน์ต่อสังคม
...........................
รัฐบาลไทย-ข่าวทำเนียบรัฐบาล-'วราวุธ' ปลูกต้น “มะเกลือ” เปิดกิจกรรมเนื่องในวันต้นไม้ประจำปีของชาติ 2564 ชวนคนไทยร่วมปลูกต้นไม้ เพื่อแผ่นดิน สืบสานสู่ 100 ล้านต้น
วันพุธที่ 26 พฤษภาคม 2564
'วราวุธ' ปลูกต้น “มะเกลือ” เปิดกิจกรรมเนื่องในวันต้นไม้ประจําปีของชาติ 2564 ชวนคนไทยร่วมปลูกต้นไม้ เพื่อแผ่นดิน สืบสานสู่ 100 ล้านต้น
'วราวุธ' ปลูกต้น “มะเกลือ” เปิดกิจกรรมเนื่องในวันต้นไม้ประจําปีของชาติ 2564 ชวนคนไทยร่วมปลูกต้นไม้ เพื่อแผ่นดิน สืบสานสู่ 100 ล้านต้น
'วราวุธ' ปลูกต้น “มะเกลือ” เปิดกิจกรรมเนื่องในวันต้นไม้ประจําปีของชาติ 2564 ชวนคนไทยร่วมปลูกต้นไม้ เพื่อแผ่นดิน สืบสานสู่ 100 ล้านต้น
วันนี้ (26 พฤษภาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว. ทส.) เป็นประธานเปิดกิจกรรมวันต้นไม้ประจําปีของชาติ พ.ศ. 2564 และร่วมปลูกต้นไม้ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท. ทส.) และผู้บริหารกระทรวงฯ โดยมี นายณัฐภัทร สุวรรณประทีป ผู้ว่าราชการจังหวัดสุพรรณบุรี และประชาชนในพื้นที่ให้การต้อนรับและรับแจกกล้าไม้ ณ วัดป่าเลไลยก์วรวิหาร จังหวัดสุพรรณบุรี
นายวราวุธ กล่าวว่า ตามที่คณะรัฐมนตรีได้มีมติเมื่อวันที่ 31 มกราคม 2532 กําหนดให้ “วันวิสาขบูชา” ของทุกปี เป็นวันต้นไม้ประจําปีของชาติ ในปีนี้ กระทรวงทรัพยากรธรรมชาติและสิ่งแวดล้อม จึงได้จัดกิจกรรมวันต้นไม้ประจําปีของชาติ พ.ศ. 2564 ขึ้น เพื่อเชิญชวนให้ประชาชน และหน่วยงานทุกภาค ตระหนักถึงความสําคัญของต้นไม้ และมีส่วนร่วมในการปลูก และบํารุงรักษาต้นไม้ เพื่อขยายพื้นที่สีเขียวให้ครอบคลุมทั้งประเทศ
นายวราวุธ กล่าวต่อไปว่า เนื่องในโอกาสวันต้นไม้ประจําปีของชาติ 2564 จึงขอเชิญชวนประชาชนคนไทย มาร่วมกันปลูกต้นไม้ และดูแล บํารุง รักษาต้นไม้ที่ปลูก พร้อมลงทะเบียนในโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก “รวมใจไทย ปลูกต้นไม้ เพื่อแผ่นดิน” สืบสานสู่ 100 ล้านต้น ได้ที่เว็บไซต์กรมป่าไม้ https://plant.forest.go.th/statistic โดยในขณะนี้ มีผู้ลงทะเบียนและร่วมปลูกต้นไม้กับโครงการไปแล้วกว่า 44,417,749 ต้น เพื่อให้ประเทศไทยมีพื้นที่สีเขียวเพิ่มขึ้นตามยุทธศาสตร์ชาติ รวมถึงมีทรัพยากรธรรมชาติและสิ่งแวดล้อมที่อุดมสมบูรณ์ ส่งต่อให้ลูกหลานในอนาคตอย่างยั่งยืน
“การปลูกต้นไม้ไม่ใช่เรื่องยาก แต่ปลูกแล้วต้องช่วยกันดูแล ช่วยกันรักษาให้เค้าเติบโตขึ้นมา ไม่ว่าจะเป็นเด็กหรือผู้ใหญ่มาช่วยกันปลูกคนละ 1 ต้น ซึ่งมั่นใจว่าแผ่นดินไทยของเราจะกลับมาเขียวขจีอุดมสมบูรณ์ หมดปัญหาเรื่องภัยแล้ง หมดปัญหาเรื่องน้ําท่วมต่อไปอีกตราบนานเท่านาน ดังนั้น มาร่วมกับกระทรวงทรัพยากรธรรมชาติและสิ่งแวดล้อม ปลูกต้นไม้ และบํารุงรักษาต้นไม้ที่ปลูก นะครับ เพื่อผืนแผ่นดินไทย เพื่อลูกหลานไทยในอนาคต” นายวราวุธ กล่าวย้ํา และเชิญชวนในช่วงท้าย
ในโอกาสนี้ นายวราวุธ ยังได้ร่วมกับผู้บริหารกระทรวงฯ และเจ้าหน้าที่ในพื้นที่ ปลูกต้นมะเกลือ ณ บริเวณวัดป่าเลไลยก์วรวิหาร โดย นายจตุพร บุรุษพัฒน์ ปกท. ทส. ผู้ว่าราชการ จ.สุพรรณบุรี และอธิบดีกรมป่าไม้ ได้ร่วมปลูกต้นประดู่ป่า
ทั้งนี้ สําหรับประชาชนที่สนใจปลูกต้นไม้ สามารถติดต่อขอรับกล้าไม้ได้จากหน่วยงานเพาะชํากล้าไม้ สังกัดกรมป่าไม้ในพื้นที่ทุกแห่งทั่วประเทศ และสามารถสืบค้นข้อมูลหน่วยเพาะชํากล้าไม้ได้ที่ www.forest.go.th/nursery หรือติดต่อสอบถามได้ที่หมายเลขโทรศัพท์ 02 561 4292-3 ต่อ 5551
รัฐบาลไทย-ข่าวทำเนียบรัฐบาล-รัฐบาลพร้อมเปิดโรงพยาบาลสนามเพื่อผู้พิการ 1 มิ.ย. โมเดลระดับภูมิภาค ใช้นวัตกรรมทางการแพทย์ดูแลผู้ป่วย
วันพุธที่ 26 พฤษภาคม 2564
รัฐบาลพร้อมเปิดโรงพยาบาลสนามเพื่อผู้พิการ 1 มิ.ย. โมเดลระดับภูมิภาค ใช้นวัตกรรมทางการแพทย์ดูแลผู้ป่วย
รัฐบาลพร้อมเปิดโรงพยาบาลสนามเพื่อผู้พิการ 1 มิ.ย. โมเดลระดับภูมิภาค ใช้นวัตกรรมทางการแพทย์ดูแลผู้ป่วย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้(26 พ.ค.) นายจุรินทร์ ลักษณวิศิษฏ์ รองนายกรัฐมนตรี ในฐานะประธานคณะกรรมการส่งเสริมและพัฒนาคุณภาพชีวิตผู้พิการ ลงพื้นที่ตรวจเยี่ยมความพร้อมการจัดตั้งโรงพยาบาลสนามบ้านวิทยาศาสตร์สิรินธรเพื่อคนพิการ ซึ่งเป็นการบูรณาการการทํางาน 3 กระทรวงหลัก ได้แก่ ก.สาธารณสุข ก.การอุดมศึกษา วิทยาศาสตร์ วิจัยและนวัตกรรม และก.การพัฒนาสังคมและความมั่นคงของมนุษย์ จะเปิดให้บริการแก่ผู้ป่วยพิการอายุ 15-65ปี ในวันที่ 1 มิ.ย. โดยมี ศ.เอนก เหล่าธรรมทัศน์ รัฐมนตรีว่าการกระทรวงการอุดมศึกษาฯ นายสาธิต ปิตุเตชะ รัฐมนตรีช่วยว่าการกรระทรวงสาธารณสุข ผู้ว่าราชการจังหวัดปทุมธานี คณะกรรมการส่งเสริมและพัฒนาคุณภาพชีวิตคนพิการ และนายกสมาคมผู้พิการ ร่วมลงพื้นที่ด้วย
รพ.สนามแห่งนี้ถือเป็นโมเดลระดับภูมิภาค ในการดูแลผู้พิการที่ป่วยด้วยโรคไวรัสโควิด19 ที่ไม่มีอาการหรือมีอาการไม่มาก สามารถรองรับผู้ป่วยพิการได้จํานวน 224 เตียง และความพิเศษอีกอย่างหนึ่งคือ มีการใช้นวัตกรรมและระบบเทคโนโลยีทางการแพทย์ เพื่ออํานวยความสะดวกแก่ผู้ป่วยระหว่างการรักษาตัว อาทิ รถเข็นบังคับระยะไกลส่งของให้ผู้ป่วยโควิด19 เครื่องฆ่าเชื้อโรคด้วยแสงยูวีซี เพื่อลดการแพร่เชื้อ ระบบTTRS (เครื่องช่วยสื่อสารสําหรับคนหูหนวก) เปลเคลื่อนย้ายผู้ป่วยความดันลบ ทั้งนี้ผู้พิการที่ติดเชื้อโควิด19 สามารถติดต่อรับการดูแลได้หลายช่องทาง กล่าวคือ ผ่านสายด่วนสาธารณสุข 1668 ศูนย์บริการช่วยเหลือสังคมสายด่วน 1300 และสายด่วนคนพิการ 1479 รวมถึงแอปพลิเคชั่น TTRS กรณีคนพิการทางการได้ยินและสื่อความหมาย
นางสาวรัชดา กล่าวด้วยว่า นายจุรินทร์ฯ ได้เน้นย้ําถึงความตั้งใจของรัฐบาลที่จะดูแลกลุ่มคนเปราะบางให้ดีที่สุด และทุกส่วนราชการได้ร่วมกันทํางานอย่างเต็มที่ ซึ่งผู้พิการเป็นหนึ่งในกลุ่มเป้าหมาย โดยภายใต้สถานการณ์โควิด19 คณะกรรมการส่งเสริมและพัฒนาคุณภาพชีวิตคนพิการ ได้เห็นชอบมาตรการ อาทิ การขยายเวลาบัตรผู้พิการที่บัตรหมดอายุ เพื่อไม่ให้เสียสิทธิ์สวัสดิการต่างๆ การขยายเวลาพักหนี้กองทุนพัฒนาคุณภาพชีวิตคนพิการ การขยายเวลายื่นเรื่องขอกู้ฉุกเฉิน ปลอดดอกเบี้ย ปลอดคนค้ํา จากกองทุนฯ เพื่อบรรเทาความเดือดร้อนในช่วงเวลาของความยากลําบากนี้
.........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส ร่วมเวที ESCAP หารือแผนปฏิบัติการข้อริเริ่มทางด่วนข้อมูลเอเชียแปซิฟิก AP - IS (2022 – 2026)
วันพุธที่ 26 พฤษภาคม 2564
ดีอีเอส ร่วมเวที ESCAP หารือแผนปฏิบัติการข้อริเริ่มทางด่วนข้อมูลเอเชียแปซิฟิก AP - IS (2022 – 2026)
ดีอีเอส ร่วมเวที ESCAP หารือแผนปฏิบัติการข้อริเริ่มทางด่วนข้อมูลเอเชียแปซิฟิก AP - IS (2022 – 2026)
เมื่อวันที่25พฤษภาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนระดับสูงเข้าร่วมการประชุมThe First Meeting of The Drafting Group for Developing The Action Plan of The Asia - Pacific Information Superhighway [AP-IS]ซึ่งจัดขึ้นโดยสํานักเลขาธิการคณะกรรมการเศรษฐกิจและสังคมแห่งสหประชาชาติสําหรับเอเชียและแปซิฟิก(ESCAP)ผ่านระบบการประชุมทางไกลณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมการประชุมดังกล่าวจัดขึ้นเพื่อหารือเกี่ยวกับแผนปฏิบัติการข้อริเริ่มทางด่วนข้อมูลเอเชียแปซิฟิกAP - IS (2022 – 2026)รวมถึงพัฒนาสิ่งที่ดําเนินการได้อย่างต่อเนื่องจากแผนฉบับเดิมAP - IS (2019 – 2022)ได้อย่างมีประสิทธิภาพ
*********
รัฐบาลไทย-ข่าวทำเนียบรัฐบาล-อนุทิน เผยโรงพยาบาลบุษราคัม มีความคืบหน้า เตรียมเปิดสัปดาห์นี้
วันจันทร์ที่ 10 พฤษภาคม 2564
อนุทิน เผยโรงพยาบาลบุษราคัม มีความคืบหน้า เตรียมเปิดสัปดาห์นี้
รองนายกรัฐมนตรีและรัฐมนตรีว่าการกระทรวงสาธารณสุขติดตามความคืบหน้าในวันที่ 4 ของการจัดตั้งโรงพยาบาลบุษราคัมเป็นที่น่าพอใจ ขณะนี้การจัดสถานที่สําหรับผู้ป่วยแล้วเสร็จอยู่ระหว่างการติดตั้งระบบท่อออกซิเจนและก่อสร้างห้องอาบน้ํา
ส่วนอุปกรณ์อํานวยความสะดวกได้ทยอยนําเข้าพื้นที่แล้ว ทันเปิดใช้งานภายในสัปดาห์นี้
วันนี้ (10 พฤษภาคม ​2564)​ ที่ อาคารอิมแพค ชาเลนเจอร์ เมืองทองธานี นายอนุทิน ชาญวีรกูล รอง​นายก​รัฐมนตรี​และ​รัฐมนตรี​ว่าการ​กระทรวง​สาธารณสุข​ ​ พร้อมด้วยผู้บริหารกระทรวงสาธารณสุข ลงพื้นที่ติดตามความคืบหน้าในการจัดตั้งโรงพยาบาลบุษราคัม โดยนายอนุทินกล่าวว่า ภาพรวมการจัดตั้งโรงพยาบาลความคืบหน้าเป็นไปอย่างน่าพอใจ ขณะนี้ได้มีการจัดเตรียมพื้นที่ในโซนแรกสําหรับผู้ติดเชื้อ ในอาคารชาเลนเจอร์ 3 ได้ประมาณ 1,092 เตียง โดยจัดแบ่งเป็น 4 โซน ดังนี้ โซนA จํานวน 270 เตียง B จํานวน 242 เตียง C จํานวน 290 เตียง และ D จํานวน 290 เตียง ดูแลผู้ติดเชื้อกลุ่มสีเขียว สีเหลือง ขณะนี้ได้วางเตียง เครื่องนอน พร้อมติดตั้งท่อช่วยหายใจไว้บริเวณหัวเตียงสําหรับรองรับผู้ติดเชื้อสีเหลืองที่จําเป็นต้องใช้เครื่องช่วยหายใจเป็นที่เรียบร้อยแล้ว รวมทั้งได้ก่อสร้างห้องอาบน้ําสําหรับผู้ติดเชื้อจํานวน 364 ห้องแยกโซนหญิง-ชาย โดยได้รับการสนับสนุนจากภาคเอกชนในประเทศ ทั้งบริษัทก่อสร้าง-อสังหาริมทรัพย์ บริษัทผลิตเครื่องนอน และโรงงานกระดาษที่ช่วยผลิตเตียงนอน
“จากการติดตามในวันนี้ โครงสร้างหลักได้ดําเนินการเรียบร้อยแล้ว หลังจากนี้จะเป็นการนําอุปกรณ์ทางการแพทย์ที่จําเป็น ยา เวชภัณฑ์ พร้อมแผนการหมุนเวียนบุคลากรในสังกัดทั่วประเทศเข้ามาปฏิบัติงาน มั่นใจว่าพร้อมเปิดให้บริการผู้ติดเชื้อกลุ่มสีเหลือง และกลุ่มสีเขียวภายในสัปดาห์นี้แน่นอน ต้องขอบคุณทีมงานเจ้าหน้าที่ที่ทุ่มเททํางาน รวมทั้งภาคเอกชนที่ให้การสนับสนุนการดําเนินงานของกระทรวงสาธารณสุขมาอย่างต่อเนื่อง” นายอนุทิน กล่าว
**********************************10 พฤษภาคม 2564